Diari Oficial de la Generalitat Valenciana


Sumari del DOGV 5740, del 11-04-2008 (2008/4164)

Informació pública del Projecte de Reparcel·lació Forçosa de l'Accés Sud-est Massarrojos Sud (València).
--------------------------------------------------------------------------------------------------------

### Dades del document

Número de DOGV
:   5740

Data del DOGV
:   11-04-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/4164


Data del document
:   28-03-2008

Organisme emissor
:   Altipla, SL

Tipus de document
:   Informació Pública

Descriptors 

:   * València
    * pla d'urbanisme
    * empresa privada

Informació pública del Projecte de Reparcel·lació Forçosa de l'Accés Sud-est Massarrojos Sud (València). [2008/4164]  
La mercantil Altiplá, SL ha formulat Projecte de Reparcel·lació Forçosa de l'Accés Sud-est al Sector Massarrojos Sud (València), amb data març de 2008, a l'empara del que disposa l'article 169.5 de la Llei 16/2005, de 30 de desembre, de la Generalitat, Urbanística Valenciana (d'ara endavant LUV), en relació amb l'article 416 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística (d'ara en avant ROGTU), junt amb el Decret 36/2007, de 13 d'abril, del Consell, de modificació d'aquest.  
En aplicació del que establix l'article 416.1 del ROGTU, en relació amb l'article 177.1.a) de la LUV, pertoca sotmetre el referit projecte amb tota la documentació annexa a informació pública per un termini d'un mes, comptat a partir de l'endemà de la publicació d'aquest anunci en el Diari Oficial de la Comunitat Valenciana.  
Es fa constar que durant el dit termini els interessats en aquest procediment podran formular qualssevol al·legacions que al seu dret convinguen, tot això en els termes i condicions de l'esmentada Llei 16/2005, a l'efecte de la qual qualssevol interessat podrà consultar el document depositat en la Notaria de Manuel Ángel Rueda Pérez, sítia al carrer de Roger de Llúria, núm. 28, 46464 València, els dies hàbils en horari d'11.00 a 13.00 hores. Igualment es fa constar que qualsevol persona podrà comparéixer en la dita notaria per a obtindre còpia de l'acta de protocol·lització del projecte i documents que s'hi adjunten o sol·licitar que se li exhibisca aquesta.  
Així mateix, tant la referida documentació com l'expedient administratiu podran ser consultats als locals del Servei de Gestió Urbanística de l'Ajuntament de València, avinguda d'Aragó, 47, 4a planta, els dies hàbils de 09.00 a 14.00 hores. Les al·legacions que, si és el cas, es formulen, seran presentades davant de l'Ajuntament de València i dirigides al referit servei.  
En aplicació de l'article 172.3 de la LUV, els propietaris i titulars de drets afectats per la reparcel·lació estan obligats a exhibir els títols que posseïsquen i declarar les situacions jurídiques, drets reals i personals que coneguen i afecten les seues finques, per la qual cosa la present notificació val com a requeriment per a l'aportació de la indicada informació; s'avisa, així mateix, que l'omissió, error o falsedat d'aquestes declaracions no podrà afectar el resultat objectiu de la reparcel·lació. En el cas que s'apreciea dol o negligència greu podrà exigir-se la responsabilitat civil o penal que corresponga. Especialment, es requerix als titulars de béns i drets afectats per la reparcel·lació que aporten a l'expedient la documentació necessària per a practicar una adequada valoració de les construccions, instal·lacions, plantacions i si és el cas activitats que hagen de ser objecte d'indemnització a càrrec del projecte de reparcel·lació forçosa.  
Es fa constar que durant el període d'informació pública els propietaris de sòl que per l'escassa quantia del seu dret no reben adjudicació sobre parcel·la podran sol·licitar, d'acord amb altres propietaris, l'adjudicació dels seus drets formant un condomini en la finca de resultat, si és el cas, adjudicada.  
Així mateix, de conformitat amb el que disposa l'article 174.7 de la LUV durant l'exposició al públic de la reparcel·lació, a fi d'evitar el proindivís, els interessats podran efectuar-se requeriments recíprocs per a substituir les quotes de condomini previstes en el projecte amb indemnitzacions en metàl·lic.  
I a fi de dotar de les màximes garanties el procediment, a l'empara del que establix l'article 59.4 de la Llei de Règim Jurídic de les Administracions Públiques i del Procediment Administratiu Comú (Llei 30/1992 de 26 de novembre, modificada per la Llei 4/1999, de 13 de gener), es publica, així mateix, edicte en el Butlletí Oficial de la Província, dirigit als titulars registrals que en l'actualitat no són propietaris i el domicili del quals és dubtós o desconegut; així com respecte de qualssevol altres titulars de béns i drets afectats per l'actuació, la   
\* \* \* \* \*  
titularitat, identitat o domicili dels quals no consten en el present procediment.   
Cosa que se us comunica en la present notificació als efectes oportuns.   
València, 28 de març de 2008.- L'apoderat: Fernando Cervera Lacruz.